Rwyf am symud yn gyflymach ar reoli llifogydd yn naturiol a chynlluniau dalfeydd ar draws Cymru. Mae’r dulliau hyn yn efelychu prosesau naturiol i helpu i amddiffyn ein morlin ac i ddal dŵr yn ôl mewn dalfeydd uwch, gan arafu cyfradd y dŵr ffo sy’n cyrraedd ein hafonydd a’n nentydd. Byddaf yn clustnodi £1 miliwn eleni ar gyfer cynlluniau o’r fath, gan ddarparu cymorth ar raddfa 100% o’r grant i liniaru’r perygl ariannol a wynebir gan gynghorau a Cyfoeth Naturiol Cymru. Bydd y prosiectau yn cael eu monitro’n ofalus fel ein bod yn gallu rhannu tystiolaeth ac arferion da i helpu i hyrwyddo a mireinio dulliau sy’n sicrhau’r manteision gorau. Fy uchelgais yw gweld Cymru yn arwain ar y gwaith hwn.
I want to move faster on delivering natural flood management and catchment schemes throughout Wales. These approaches replicate natural processes to help protect our coastline and to hold back rain water in upper catchments, slowing the rate of run-off into our rivers and streams.  I will be setting aside £1m this year to dedicate to such schemes, providing support at 100% grant rate to alleviate the financial risk on councils and NRW. These projects will be carefully monitored so we can share evidence and good practice to help promote and refine approaches that deliver the greatest benefit.  My ambition is for Wales to lead the way with this work.